మై బేబి

మై బేబి 2025లో విడుదలైన తెలుగు సినిమా. నెల్సన్ వెంకటేశన్ దర్శకత్వంలో తమిళంలో విడుదలైన 'డి.ఎన్.ఏ.' సినిమాను తెలుగులో 'మై బేబి' పేరుతో ఎస్. కె. పిక్చర్స్, యష్ ఫిలిం ఫ్యాక్టరీ బ్యాన‌ర్స్‌పై సురేష్ కొండేటి నిర్మించాడు. అథర్వ, నిమిషా సజయన్, మహమ్మద్ జీషాన్ అయ్యూబ్ ప్రధాన పాత్రల్లో నటించిన ఈ  సినిమాను జులై 18న విడుదల చేశారు.  

మై బేబి సినిమా జూలై 19 నుండి తెలుగుతో పాటు త‌మిళం, మలయాళం, కన్నడ, హిందీ భాష‌ల్లో జియో హాట్‌స్టార్  ఓటీటీలో స్ట్రీమింగ్ ప్రారంభమైంది. 
క‌థ
ఆనంద్ (అథర్వ) కాలేజీలో ప్రేమించిన అమ్మాయి (మానసా చౌదరి) మరొకరిని పెళ్లి చేసుకుని విదేశాలు వెళ్లడంతో మందుకి బానిస‌గా మారతాడు. దివ్య (నిమిషా సజయన్) బోర్డర్‌లైన్ పర్సనాలిటీ డిజార్డర్ మానసిక సమస్యతో బాధపడుతూ ఉంటుంది. వీరిద్ద‌రికి  పెళ్లి జ‌రుగుతుంది. ఆనంద్ దివ్య మానసిక పరిస్థితిని అర్థం చేసుకుని ఆమెను ప్రేమిస్తాడు.  ఈ క్రమంలో వాళ్లకు ఓ బాబు పుడతాడు. అయితే బిడ్డ పుట్టిన కొన్ని నిమిషాలకే ఆ బిడ్డ తమది కాదని, ఎవరో ఆసుప‌త్రిలో మార్చేశారని దివ్య చెబుతుంది. ఆమె  మానసిక స్థితి (పోస్ట్ పార్టుమ్ సైకోసిస్) కారణంగా ఆమె చెప్పేది ఎవరూ నమ్మరు. కానీ ఆనంద్ తన భార్య దివ్య మాటలను నమ్మి, నిజం తెలుసుకోవడానికి బయలుదేరతాడు. ఈ క్రమంలో పిల్లలను కిడ్నాప్ చేసి అమ్ముకునే ఒక పెద్ద నెట్‌వర్క్‌ను ఆనంద్ కనుగొంటాడు. ఆ తర్వాత ఏం చేశాడు ? వారి నుండి తన బిడ్డను తిరిగి తెచ్చాడా ? అనేదే మిగతా సినిమా కథ.

నటీనటులు

 అథర్వ 
 నిమిషా సజయన్
 మహమ్మద్ జీషాన్ అయ్యూబ్
  చేతన్
  రమేష్ తిలక్
  బాలాజీ శక్తివేల్
  విజి చంద్రశేఖర్ 
  రిత్విక  
  మానస చౌదరి 
  కౌసల్య నటరాజన్
  బోస్ వెంకట్
  సుబ్రమణ్యం శివ
  పసంగ శివకుమార్
  తెండ్రాల్ రఘునాథన్ (ద్విపాత్రాభినయం) 
  ఐశ్వర్య రఘుపతి
  జ్ఞాన ప్రసాద్
  జైశీలన్ శివరామ్
  సూరజ్ కె.ఆర్.
  మనోజ్ బీడ్స్
  జాస్పర్
  నిఖిలా శంకర్ 
  కుమార్ నటరాజన్
  ఆదిర పాండిలక్ష్మి
  కరుణాకరన్ (అతిథి పాత్ర)
  గాయత్రీ శంకర్ ("మాయ తీరా" పాటలో)

మూలాలు

బయటి లింకులు

వర్గం:2025 తెలుగు సినిమాలు